ג'יימס "ג'ים" פול מונטגומרי (באנגלית: James "Jim" Paul Montgomery נולד ב- 24 בינואר 1955) הוא שחיין עבר אמריקאי. אלוף אולימפי (מונטריאול 1976) בעל 4 מדליות 3 מהן זהב, אלוף עולם בעל 9 מדליות מהן 7 זהב, זכה ב-5 מדליות זהב באליפות עולם אחת (בלגרד 1973) ושיאן עולם, קבע 11 שיאי עולם, מהם 4 שיאים אישיים במשחה היוקרתי ל-100 מטר חופשי. מונטגומרי היה לשחיין הראשון בהיסטוריה שירד מגבול 50 שניות במשחה זה כשקבע תוצאה של 49.99 שניות, באירוע הגדול ביותר באולימפיאדה.